Diari Oficial de la Generalitat Valenciana


Sumari del DOGV 7272, del 13-05-2014 (2014/4061)

Resolució de 23 d'abril de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient d'autorització sanitària per a un centre amb l'activitat de banc de teixits destinat a la crioconservació de cèl·lules mare mesenquimàtiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7272

Data del DOGV
:   13-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4061


Organisme emissor
:   Conselleria de Sanitat

Tipus de document
:   Resolució

Resolució de 23 d'abril de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient d'autorització sanitària per a un centre amb l'activitat de banc de teixits destinat a la crioconservació de cèl·lules mare mesenquimàtiques. [2014/4061]  
En esta Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat de la Generalitat Valenciana, s'instruïx un expedient promogut per Health Eugenia, SL, amb vista a la sol·licitud del seu representant, José Manuel Cervera Grau, sobre l'autorització sanitària per a un centre amb l'activitat de banc de teixits destinat a la crioconservació de cèl·lules mare mesenquimàtiques.  
Als efectes previstos en l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, i en relació amb el que disposa el Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, resolc:  
  
Sotmetre l'expedient indicat a informació pública, durant el termini de 20 dies, a fi que els qui estiguen interessats puguen examinar l'expedient i formular les observacions que estimen oportunes dins del termini esmentat, que començarà a comptar des de l'endemà de la publicació d'esta resolució.  
L'expedient es troba en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Ordenació, Avaluació, Investigació, Qualitat i Atenció al Pacient d'esta conselleria, situat a València, carrer de Misser Mascó, número 31, on les persones interessades podran examinar-lo. Les al·legacions hauran de presentar-se per escrit en les dependències indicades de la Conselleria de Sanitat o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 23 d'abril de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.